**VERESEGYHÁZI**

**POLGÁRMESTERI**

**HIVATAL**

**KIEGÉSZÍTŐ SZÖVEGES**

**MAGYARÁZAT**

**2015. ÉVES BESZÁMOLÓHOZ**

Veresegyházi Polgármesteri Hivatal

**A Polgármesteri Hivatal 2015. évi költségvetési beszámolójának**

**szöveges kiegészítése**

**BEVÉTELEK**

A Hivatal tevékenységéből származó **működési bevétel 8.531 e Ft** volt 2015-ben, ami 104 %-os teljesítést jelent az eredeti előirányzathoz képest. Ez a közterület rendjének fenntartásából származó bírság bevételből (4.425 e Ft), kiszámlázott szolgáltatások bevételéből, dolgozók telefonköltség térítéséből, valamint egyéb kisebb működési bevételekből áll (4.106 e Ft).

A Hivatal működésének és beruházásainak biztosításához az Önkormányzat **429.476 e Ft finanszírozást** folyósított a 2015. költségvetési évben. Az előző évi maradvány igénybevétele **425 e Ft** volt.

A Polgármesteri Hivatal összes bevételeinek összege **438.432 e Ft**.

A bevételek kormányzati funkciók szerinti megoszlását a 4. számú melléklet

 tartalmazza.

**KIADÁSOK**

A **személyi jellegű juttatások** összege **218.898 e Ft** volt 2015-ben, ami 104 %-os teljesítést jelent az eredeti előirányzathoz képest. Ez tartalmazza a béreket, a személyi jellegű kifizetéseket, egyéb munkavégzéshez kapcsolódó juttatásokat. A magasabb teljesítési szintet ebben az évben is az egyszeri kereset kiegészítés kifizetése okozta.

A **munkáltatót terhelő járulékok és szociális hozzájárulási adó** összege **60.212 e Ft.**

A **dologi kiadások** összege **75.567 e Ft,** ami 90 %-os teljesítési szintet jelent az eredeti előirányzathoz képest. Készletek beszerzésére 7.581 e Ft-ot, kommunikációs szolgáltatásokra 5.138 e Ft-ot költött a Hivatal 2015-ben. A szolgáltatások kiadása 45.157 e Ft volt, ami tartalmazza az igénybevett közüzemi, , karbantartási, egyéb szakmai tevékenységet segítő üzemeltetési és fenntartási szolgáltatásokat, valamint a bérleti díjakat. Kiküldetés, reklám propaganda 1.992 e Ft, egyéb dologi kiadás (ami az áfát is magában foglalja) 15.699 e Ft összegben teljesült.

Az **ellátottak juttatásai** **62.076 e Ft** összegben teljesültek 2015-ben, ami 3 %-os elmaradást mutat. Itt kerülnek kimutatásra azok a társadalom és szociálpolitikai juttatások és támogatások, melyek a szociális igazgatás területén jegyzői hatáskörében maradtak a járások kialakítása után.

A **beruházási kiadások** összege **14.099 e Ft**, ami döntően informatikai eszközök, irodai bútorok, és gépjárművek beszerzéséből áll.Mindezek részletezését a 13.2. számú melléklet tartalmazza.

**Felújítási kiadások 2015-ben nem keletkeztek a Hivatal költségvetésében.**

A Polgármesteri Hivatal kiadásainak összege **430.852 e Ft**.

A kiadások kormányzati funkciók szerinti megoszlását a 8. számú melléklet tartalmazza.

Veresegyház, 2016. május 3.

Jáger Ágnes

 pénzügyi osztályvezető